NUSA บวก 3% ถือหุ้น “WEH” 7% จ่อบุ๊กปันผล 200 ลบ. ไตรมาส 2
NUSA บวก 3% หลังกวาดหุ้น WEH เข้าพอร์ต สัดส่วน 7.12% คาดรับปันผลราว 200 ลบ. ไตรมาส 2
NUSA บวก 3% หลังกวาดหุ้น WEH เข้าพอร์ต 7.12% คาดรับปันผลราว 200 ลบ. ไตรมาส 2
24 พ.ค. 2565

ผู้สื่อข่าวรายงานว่าวันนี้ (24 พ.ค. 2565) ราคาหุ้น บริษัท ณุศาศิริ จำกัด (มหาชน) หรือ NUSA ณ เวลา 11:21 น. อยู่ที่ระดับ 1.54 บาท เพิ่มขึ้น 0.04 บาท หรือ 2.67% โดยทำจุดสูงสุดที่ 1.58 บาท และทำจุดต่ำสุดที่ 1.50 บาท ด้วยมูลค่าการซื้อขาย 192.04 ล้านบาท

โดยนางศิริญา เทพเจริญ รองประธานเจ้าหน้าที่บริหารสายงานการตลาด NUSA เปิดเผยว่า บริษัทคาดว่าจะรับเงินปันผลจากการลงทุนหุ้นบริษัท วินด์ เอ็นเนอร์ยี่ โฮลดิ้ง จำกัด (WEH) ราว 200 ล้านบาทในเดือน ก.ค.2565 นี้
ทั้งนี้ล่าสุด NUSA ระบุว่า ได้ออกและเสนอขายหุ้นเพิ่มทุนให้แก่ผู้ขายหุ้น WEH จำนวน 3 ครั้ง โดยออกหุ้นและเสนอขายหุ้น จำนวนรวม 3,486,732,300 หุ้น เพื่อเป็นค่าตอบแทนการซื้อหุ้นสามัญของ WEH ให้แก่ผู้ขายหุ้นใน WEH จำนวน 7,748,294 หุ้น คิดเป็น 7.12% ของจำนวนหุ้นที่ออกและชำระแล้วทั้งหมดของ WEH
ขณะนี้แม้ว่า NUSA ยังไม่มีแผนซื้อหุ้น WEH เพิ่มเติม แต่หากมีผู้ถือหุ้น WEH รายใดที่สนใจจะเสนอขายหุ้น WEH เข้ามาบริษัทก็ยินดีจะพิจารณาเข้าซื้อหุ้น WEH เพิ่มอีก